
Avaliku suulise enampakkumise väljakuulutamine

bastioni Triumf ja Narva piiripunkti vahelise ala üüriõigusele

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 21.06.2005.a määrusega nr 20/57 kinnitatud “Linnavara eeskirja” punkti 51, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 3, 5.2, 5.2.2, 10, 16.1, 17.1 alusel

1. ASJAOLUD JA MENETLUSE KÄIK

Narvas Peetri platsil, bastioni Triumf ja Narva piiripunkti vahelisel alal on linnamaa üldpindalaga 134,0 m2. Linnavara- ja Majandusamet tegi ettepaneku arutada antud maa-ala otstarbekat kasutamist ning välja kuulutada selle kasutusse andmiseks avalik suuline enampakkumine teenuste osutamiseks elanikele ja piiri ületatavatele isikutele, sh tänavakaubandus, valuuta vahetus.

Vastavalt “Linnavara eeskirja” punktile 51 linnavara kasutusse andmine ei tohi rikkuda seaduses sätestatud ausa konkurentsi põhimõtteid ja viiakse reeglina läbi avaliku enampakkumise (suulise või kirjaliku), piiratud osalejate arvuga enampakkumise või eelläbirääkimistega pakkumise korras.

Eelnimetatud linnamaa kasutamist arutati Narva Linnavalitsuse linnavarakomisjoni istungil 01.11.2006.a (protokoll nr 13) ning otsustati:

1. Kuulutada välja avalik suuline enampakkumine Narvas Peetri platsil bastioni Triumf ja piiripunkti vahel asuva ala üldpindalaga 134,0 m2 üüriõigusele teenuste osutamiseks elanikele ja piiri ületatavatele isikutele ning kehtestada järgmised tingimused:

· kasutusala 


-
teenuste osutamine;

· üürilepingu kehtivusaeg
-
3 aastat;

· üüritasu alghind

– 
3 000 krooni kuus;

· osavõtutasu

-
1 000 krooni;

Üürilepingu lisatingimused:

· territooriumi korrashoiuga (koristamine, prügi väljavedu) seotud kulude katmine;

· paigaldatavate seadmete ning ajutise ehitise kujunduse kooskõlastamine Arhitektuuri- ja Linnaplaneerimise Ametiga;

2. Linnavara- ja Majandusametil esitada punktis 1 nimetatud otsused Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Liinavara eeskirja” punktile 51 “Linnavara kasutusse andmine ei tohi rikkuda seaduses  sätestatud ausa konkurentsi põhimõtteid ja viiakse reeglina läbi avaliku enampakkumise (suulise või kirjaliku, piiratud osalejate arvuga enampakkumise või eelläbirääkimiste pakkumise korras.

Vastavalt “Linnavara kasutusse andmise korra” punktile 3 “Vara antakse kasutusse, kui see ei ole vajalik avalikuks otstarbeks, linna valitsemiseks või see ei kuulu võõrandamisele”.

Vastavalt “Linnavara kasutusse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutusse andmise korra” punktile 10 “Enampakkumise valmistab ette ja viib läbi Narva Linnavalitsuse Linnavara- ja Majandusamet.

Vastavalt “Linnavara kasutusse andmise korra” punktile 16.1 “Üüritasu alghind ei tohi olla madalam ühe kuu üürist ilma käibemaksuta ning peab olema arvestatud vastavalt linnavalitsuse poolt kinnitatud “Üüritasu arvestamise metoodilisele juhendile”.

Vastavalt “Linnavara kasutusse andmise korra” punktile 17.1 “Osavõtutasu kehtestatakse 10% ulatuses üürileantava vara üüritasu alghinnast, kuid mitte vähem kui 500 krooni”.

3. OTSUS

3.1. Kuulutada välja avalik suuline enampakkumine Narvas Peetri platsil bastioni Triumf ja piiripunkti vahel asuva ala üldpindalaga 134,0 m2 üüriõigusele teenuste osutamiseks elanikele ja piiri ületatavatele isikutele ning kehtestada järgmised tingimused:

· kasutusala 


-
teenuste osutamine;

· üürilepingu kehtivusaeg
-
3 aastat;

· üüritasu alghind

– 
3 000 krooni kuus;

· osavõtutasu

-
1 000 krooni;

3.2. Kehtestada üürilepingu lisatingimused:

· territooriumi korrashoiuga (koristamine, prügi väljavedu) seotud kulude katmine;

· paigaldatavate seadmete ning ajutise ehitise kujunduse kooskõlastamine Arhitektuuri- ja Linnaplaneerimise Ametiga;

3.3. Narva Linnavalitsuse Linnavara- ja Majandusametil ette valmistada ja läbi viia punktis 1 nimetatud linnamaa kasutusse andmiseks avalik suuline enampakkumine vastavalt “Linnavara kasutusse andmise korrale”.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Korraldus jõustub seadusega sätestatud korras.

